סקר חדש!!!
סקרי דעת קהל שנערכו על ידי פרופ' סיון הירש הפלר ופרופ' גלעד הירשברגר (חברי הצוות המנהל של קבוצת המחקר 'תמרור'), לאורך השנים 2018-2024, משקפים מציאות מורכבת בה הציבור הישראלי-יהודי חלוק בשאלת עתיד השטחים והפתרון המדיני עם הפלסטינים.  נתוני הסקרים שערכנו מדצמבר 2024 מראים כי כמחצית מהציבור (50%) תומך בהיפרדות מהפלסטינים - בין אם באמצעות הסכם בילטרלי - פתרון שתי המדינות (25%) או בהיפרדות חד-צדדית (25%). המחצית השנייה של הציבור מעדיפה את המשך השליטה הישראלית - בין אם באמצעות סיפוח רשמי או דרך המשך המצב הקיים (שמשמעותו בפועל סיפוח זוחל). לאורך השנים ניתן לזהות שתי מגמות משמעותיות: הראשונה היא ירידה בתמיכה בפתרון שתי המדינות, מ-47% בנובמבר 2018 ל-25% בסוף 2024. המגמה השנייה היא עלייה משמעותית בתמיכה בשימור המצב הקיים, מ-9% לכ-22% - עלייה של פי 2.5. לצד עליה בתמיכה בסיפוח. שינויים אלה משקפים תהליך עמוק של שינוי בעמדות הציבור, שהחל עוד לפני אירועי אוקטובר 2023.